Työ- ja elinkeinoministeriö informoi valituksen pääpiirteistä yhteiskunta- ja yritysvastuun neuvottelukuntaa ja pyytää neuvottelukuntaa nimeämään keskuudestaan ehdokkaat valitusta käsittelevään alajaostoon. Ministeriö nimittää alajaoston neuvottelukunnan ehdotusten pohjalta. Alajaosto ottaa vastuun valituksen käsittelystä ministeriön virkamiehistä koostuvan sihteeristön tuella. Valituskäsittelyn päätteeksi alajaosto esittelee lopputuloksen neuvottelukunnalle, joka taas esittää oman näkemyksensä työministerille. Työministeri allekirjoittaa lopullisen päätöksen valituksesta.